31972R2842
L 301/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 2842/72 AL CONSILIULUI
din 19 decembrie 1972
privind încheierea Acordului dintre Comunitatea Economică Europeană și Republica Islanda și adoptarea dispozițiilor de aplicare a acestuia
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere recomandarea Comisiei,
întrucât este necesară încheierea Acordului dintre Comunitatea Economică Europeană și Republica Islanda și aprobarea declarațiilor anexate la actul final, semnate la Bruxelles la 22 iulie 1972;
întrucât, deoarece acordul prevede instituirea unui comitet mixt, trebuie desemnați reprezentanții Comunității în cadrul respectivului comitet,
ADOPTĂ PREZENTUL REGULAMENT:
Articolul 1
Sunt încheiate, aprobate și confirmate, în numele Comunității, Acordul dintre Comunitatea Economică Europeană și Republica Islanda, anexele și protocoalele aferente, precum și declarațiile anexate la actul final.
Textul acordului și cel al actului final sunt anexate la prezentul regulament.
Articolul 2
În temeiul articolului 37 din acord, președintele Consiliului Comunităților Europene notifică faptul că procedurile necesare intrării în vigoare a acordului au fost respectate în ceea ce privește Comunitatea (1).
Articolul 3
În cadrul comitetului mixt prevăzut la articolul 30 din acord, Comunitatea este reprezentată de Comisie, asistată de reprezentanții statelor membre.
Articolul 4
Prezentul regulament intră în vigoare la 20 decembrie 1972.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 1972.